open-index/open-wikipedia-markdown huggingface dataset:
Էդվարդ Քինասթոն

**Էդվարդ Քինասթոն** (, ), անգլիացի դերասան։

## Կենսագրություն և ստեղծագործական կյանք
Քինասթոնն Ստյուարտների վերականգնման դարաշրջանի վերջին այսպես կոչված «տղա կատարողներից» էր. այդպես էին կոչվում բեմում կանացի դերեր կատարող երիտասարդ դերասաններին։ Գրավիչ արտաքինի շնորհիվ նա համոզիչ էր հերոսուհիների կերպարներում։ Սեմյուել Փիփսն ըստ Ջոն Ֆլեթչերի պիեսի «Հավատարիմ ծառան» բեմադրությունից հետո նրան անվանել է «իր կյանքում երբևէ հանդիպած ամենագեղեցիկ լեդին, միայն թե նրա ձայնն այնքան էլ հաճելի չէր»։ Փիփսը 1660 թվականի օգոստոսի 18-ին կայացած ներկայացումից հետո ընթրել է Քինասթոնի հետ։

Քինասթոնի կանացի արտաքինը մասամբ կարող էր կապված լինել նրա ոչ միանշանակ սեռական կողմնորոշման հետ։ Դերասան Քոլի Քիբերը հիշել է. «Տիկնայք հպարտանում էին, որ ներկայացումից հետո նա թատերական կոստյումով կառքով շրջել է իրենց հետ Հայդ պարկում»։ Քիբերը նաև հիշում է, որ ողբերգության բեմադրությունը, որին ներկա էր նաև Չարլզ II Ստյուարտը, հետաձգվել է, քանի որ թագուհու դերը խաղացող Քինասթոնը «չէր հասցրել սափրվել»։

1660-ական թվականներին կանանց թույլատրվում է բեմ բարձրաանալ, իսկ տղամարդկանց կողմից կանանց դերեր կատարելու հանդեպ վերաբերունքը բացասական է դառնում։ Քինասթոնի վերջին կանացի դերը եղել է Էվադնայի դերը Ֆրենսիս Բոմոնթի և Ջոն Ֆլեթչերի «Աղջկա ողբերգությունները» ներկայացման մեջ, որը բեմադրվել է 1661 թվականին։ Քինասթոնը հաջողություն է ունեցել նաև տղամարդկանց դերերում, որոնցից հատկապես աչքի է ընկել շեքսպիրյան Հենրիխ IV-ի մարմնավորմամբ։ Բեմից հեռացել է 1699 թվականին։

## Կերպարն արվեստում
2004 թվականին Բիլլի Կրուդապը Քինասթոնի դերում հանդիսատեսին է ներկայացել ռեժիսոր Ռիչարդ Էյրի «Բեմական գեղեցկություն» ֆիլմում, որն ամերիկացի դրամատուրգ Ջեֆրի Հաթչերի «Complete Female Stage Beauty» պիեսի էկրանավորումն է։ Ֆիլմում խաղացել են նաև Կլեր Դենսը, Ռուպերտ Էվերետը։

## Ծանոթագրություններ

Կատեգորիա:Անգլիացի դերասաններ
Կատեգորիա:17-րդ դարի անգլիացի տղամարդ դերասաններ
Կատեգորիա:Անգլիացի տղամարդ թատրոնի դերասաններ
Սուրբ Սեղբեստրոսի օր

**Սուրբ Սեղբեստրոսի օր** (*Սելիվերստի օր*), կրոնական տոն։ Կաթոլիկ երկրներում նշվում է դեկտեմբերի 31–ին, ուղղափառներում՝ հունվարի 15–ին։ Որպես կանոն համարվում է աշխատանքային օր։

## Պատմություն և տոնակատարություն
Սեղբեստրոս I Հռոմի Պապը ծնվել է 3–րդ դարում, Հռոմում՝ քրիստոնյա ընտանիքում։ Այս սուրբ քարոզչի կյանքի մասին քիչ տեղեկություններ են հայտնի, սակայն մեզ է հասել մի լեգենդ։ Այդ հին լեգենդի համաձայն, մեր թվարկության 314 թվականին, սուրբ Սեղբեստրոսը բռնել է Հին կտակարանի հրեշին՝ ծովային Լևիֆան օձին։ Կաթոլիկ միջավայրում համարվում էր, որ 1000 թվականին այս բիբլիական հրեշը ազատություն կստանար և այդժամ կգար աշխարհի վերջը։ Սակայն սուրբ Սեղբեստրոսի ջանքերով այդ ամենը տեղի չունեցավ, նա փրկեց աշխարհը բիբլիական աղետից։ Այս լեգենդում միավորվում են Սեղբեստրոս 1–ինի, 314 թվականին սպանված հրեշի և Սեղբեստրոս 2–րդի (Հռոմի պապը 999–1003 թվականներին, ով դիմակայելով սատանայի մեքենայություններին համարվել է կախարդ) կերպարները։

Սեղբեստրոս 1–ինի աշխարհիկ կյանքի ավարտի ամեն տարելիցին կաթոլիկները աղոթում են նրա համար և այդ օրը կոչում «Սուրբ Սեղբեստրոսի օր»։ Կաթոլիկները հագնում են դիմակահանդեսի զգեստներ և իրենց կոչում Սեղբեստրոս–Կլաուսներ (զվարճալի բառախաղ Սանտա Կլաուսից)։ Մի շարք երկրներում անցնող տարվա վերջին օրը հենց այդպես էլ անվանում են՝ «Սեղբեստրոս», և «Ու՞ր ես գնալու Սեղբեստրոսին» հարցն ըստ էության նշանակում է «Որտե՞ղ ես պլանավորում նշել Ամանորը»։

## «Սուրբ Սեղբեստրոսի օրվա» ավանդույթներ տարբեր երկրներում
* '''Հոլանդիա'''

Այդ օրն ով արթնանում է վերջինը անվանում են «Սեղբեստրոս»։ Նիրհել սիրողն, ըստ տոնի ավանդույթի, պարտավոր է տուգանք վճարել։ Հնում հոլանդացի աղջիկները ջանում էին լինել ժրաջան և մինչ արևածագը ավարտել տան բոլոր գործերը։ Համարվում էր, որ նման եռանդը օգնում էր հարսնացուի որոնումներում և հաջորդ տարի ջանասեր աղջիկը պարտադիր կամուսնանար։

* **[[Պորտուգալիա]]**

Առավել հսկայական տոնակատարություններն անցնում են Մադեյրա կղզում։ Հսկայական տոնը շարունակվում է 20։00–ից մինչև առավոտ։ Ֆունշալը՝ պորտուգալական կղզու վարչական կենտրոնը, լուսավորում են 250 հազար բազմագույն լամպեր։

* **[[Չեխիա]]**

Այս երկրում Սեղբեստրոսին անպայման պատրաստում են խնձորներով, կծվիչով և ոսպով ծածան։ Համարվում է, որ նման հյուրասիրությունը եկող տարում հաջողության և երջանկության նախաբանն է։ Սեղանին կատեգորիկ անընդունելի է պիցան, համարվում է, որ դրանից երջանկությունը կարող է «թռչել–գնալ» ինչպես թռչունը։

* **[[Ռուսաստան]]**

Ռուսաստանում «Սեղբեստրոսի օրը» կամ «Հավ ու հավիկի օրը» նշվում է ազգային ավանդույթներով հունվարի 2–ին (15)։ Այդ օրը համարվում է հավերի տոն․ մաքրում են հավանոցները, բարելավում են թառերը, ծխահարում են պատերը մխացող կղմուխով կամ գոմաղբով ու ածխով։ Մի շարք տեղերում հավանոցում անպայման կախված է «հավերի աստվածը», որպեսզի վհուկները չճնշեն հավերին։ Վաղ առավոտյան պառավները դյութական ջրով ողողում էին դռների բարավորները, որպեսզի պաշտպանեն տան մուտքը տենդային հիվանդություններից։

## Տես նաև
* Նոր տարվա գիշեր
*Պորտուգալիայի տոներ

## Ծանոթագրություն

## Արտաքին հղումներ
* Սեղբեստրոսը գերմաներեն, 31 декабря

Կատեգորիա:Ամանոր
Խոջա Միրաք

**Խոջա Միրաք** (), հայ վաճառական։ Հայտնի է որպես Ակ-Կոյունլուների պետության ղեկավար Ուզուն Հասանի դիվանագետ։

## Կենսագրություն
Ծնվել է Նախիջևանի շրջանում։

Ակ-Կոյունլուների պետության ղեկավար Ուզուն Հասանի գահակալության ժամանակահատվածում (1453-1478) ծավալվող Օսմանյան կայսրության սուլթան Մեհմեդ II-ը 1453 թվականին գրավում է Կոստանդնուպոլիսը, որից հետո զորքերը ուղարկում է Հայաստանի և հարակից երկրների ուղղությամբ, որոնց տարածքը այդ ժամանակ զբաղեցնում է Ակ-Կոյունլուների պետությունը։ Ուղարկելով Եվրոպան զանազան դիվանագետների, հիմնականում օգտագործելով այդ նպատակի համար հայերի՝ որպես քրիստոնյաների, Ակ-Կոյունլուների պետության ղեկավար Ուզուն Հասանը ուղարկում է նաև Խոջա Միրաքին։ Հայտնի է, որ 1470 նախիջևանցի խոջա Միրաքը Ուզուն Հասանի ուղարկած դիվանագիտական առաքելությամբ հասել է Վենետիկ։ Արդյունքում 1473 թվականի Տերջանի ճակատամարտում Օսմանյան կայսրության զորքերը ջախջախում Ակ-Կոյունլուների պետության բանակին, ավարտելով վերջինիս պատմությունը և գրավելով հյուսիս-արևմտյան Հայաստանը։

80 տարեկան հասակում՝ 1486 թվականի մարտի 24-ին սպանվել է Թավրիզում ոմն տաճիկ Մեհտիի ձեռքով քրիստոնյա լինելու պատճառով։ Ի պատիժ գահակալ Յաղուբը մահապատժի ենթարկեց տաճիկին և բռնագրավեց նրա ունեցվածքը։

## Ծանոթագրություններ

Կատեգորիա:Նախճավան
Կատեգորիա:Հայ վաճառականներ
Յահյա Ռահիմ Սաֆավի

**Յահյա Ռահիմ Սաֆավի** (, ), իրանցի ռազմական գործիչ, գեներալ-մայոր, ով եղել է Իրանի իսլամական հեղափոխության պահապանների կորպուսի հրամանատար (1997-2007) և ցամաքային զորքերի հրամանատար (1985–89)։

## Կենսագրություն
Սաֆավին ծնվել է 1952 թվականին Սպահան քաղաքում։

## Կարիերա
Սաֆավին եղել է Իրան-իրաքյան պատերազմում իրանական ուժերի հրամանատարներից մեկը։ 2001 թվականին ԱՄՆ-ի կողմից Աֆղանստան ներխուժելու ժամանակ Սաֆավին առանցքային դեր է ունեցել Հերաթի ապստամբությունը կազմակերպելու գործում, որտեղ ամերիկյան, իրանական և հյուսիսային դաշինքի զորքերը աջակցում էին տեղական ընդվզմանը թալիբների դեմ։

Նա մինչև 1997 թվականը զբաղեցրել է իսլամական հեղափոխության պահապանների կորպուսի հրամանատարի տեղակալի պաշտոնը, երբ նշանակվեց հրամանատար՝ այդ պաշտոնում փոխարինելով Մոհսեն Ռեզաիին։

Նրան ԻՀՊԿ-ի հրամանատարի պաշտոնում 2007 թվականի սեպտեմբերի 1-ին փոխարինել է Մոհամադ Ալի Ջաֆարին։

Այնուհետև նա գերագույն առաջնորդի Ալի Խամենեիի կողմից նշանակվել է որպես իր հատուկ ռազմական խորհրդական։

## Ակտիվների սառեցում
2006 թվականի դեկտեմբերի 24-ին ՄԱԿ-ի Անվտանգության խորհրդի 1737 բանաձևով, ի թիվս այլոց, սառեցվել է նաև Ռահիմ Սաֆավիի ակտիվները՝ Իրանի միջուկային և բալիստիկ հրթիռային ծրագրերում նրա ենթադրյալ ներգրավվածության պատճառով։

## Արտաքին հղումներ

* Յահյա Սաֆավի

## Ծանոթագրություններ

Կատեգորիա:Թավրիզի համալսարանի շրջանավարտներ
Կատեգորիա:Իրանի քաղաքական գործիչներ
Կատեգորիա:Իրանցի գեներալներ
Կատեգորիա:Իրանցի ռազմական գործիչներ
1391 թվականի արյունահեղություն (Սևիլյա)

[thumb|Հրեաների 1391 թվականի սպանդը [Բարսելոնայում|300px]]
**1391 թվականի արյունահեղություն** (նաև **Սևիլյան արյունահեղություն**, **Մեծ ջարդ**, , *Гзерот Кана*), հոգևորականների հրահրած խռովություն` ուղղված ընդդեմ հրեաների։ Իրադարձությունն սկսել է հունիսի 6-ին Սևիլյա քաղաքում։ Տեղի են ունեցել դիակապտություններ, հրդեհներ, սպանություններ, Պիրենյան թերակղզու քրիստոնեական քաղաքների հրեական թաղամասերում` Կաստիլիում, Արագոնյան թագում և Նավառայի թագավորությունում, բռնություններ են կատարվել հրեաների նկատմամբ։ Ավելի լուրջ անկարգություններ սկսվել են Սևիլյայում և տարածվել Կորդովայում, Տոլեդոյում և այլ իսպանական քաղաքներում։

Ջարդերի արդյունքում սպանվել են հազարավոր հրեաներ՝ (ըստ որոշ հաշվարկների` Իսպանիայի հրեաների մեկ երրորդը), հազարավորները բռնի կերպով կաթոլիկ են դարձել, կամ փախել են երկրից։

## Տես նաև
* Հրեաների վտարում Իսպանիայից
* Հակասեմությունն Իսպանիայում

## Ծանոթագրություններ

Կատեգորիա:1391
Կատեգորիա:1391 Եվրոպայում
Կատեգորիա:Հակասեմականությունն Իսպանիայում
Հայսամ բին Թարիք Ալ Սաիդ

**Հայսամ բին Թարիք Ալ Սաիդ** (, ), Օմանի սուլթանը, որը 2020 թվականի հունվարի 11-ին փոխարինել է իր զարմիկ Քաբոս բին Սաիդ ալ-Սաիդին։ Մինչ այդ նա զբաղեցրել է Օմանի մշակույթի նախարարի պաշտոնը։

## Կենսագրություն
Հայսամ բին Թարիքն Օմանի Ալ Սաիդն արքայական ընտանիքի անդամ է։ 1979 թվականին ավարտել է Օքսֆորդի համալսարանի արտասահմանյան ծառայության ծրագիրը։ Հայսամի հայրը Թարիք բին Թայմուրն էր՝ Թայմուր բին Ֆեյսալի որդին, որը Օմարի սուլթանն էր 1913-1932 թվականներին։ Նրա եղբայր Ասաադ բին Թարիք բին Թայմուր Ալ Սաիդը երկրի փոխվարչապետն է։

## Օմանի սուլթան
Սուլթան Քաբոս բին Սաիդ ալ-Սաիդի մահվանից հետո, 2020 թվականի հունվարի 10-ին, Հայսամ բին Թարիքն՝ ընտրված լինելով արքայական ընտանիքի և սուլթան Քաբոսի կողմից, Ալ Բուստանում Օմանի խորհրդի առաջ երդում է տվել՝ դառնալով Օմանի սուլթան։ Օման պետական հեռուստատեսությունը հայտնել է, որ նախկին սուլթանի կտակը բացել է Պաշտպանության խորհուրդը, որտեղ և եղել է սուլթանի կամքը։ Որպես սուլթան, նա նաև զբաղեցնում է վարչապետի, զինված ուժերի գերագույն հրամանատարի, պաշտպանության նախարարի, ֆինանսների նախարարի և արտաքին գործերի նախարարի պաշտոնները։ Իր առաջին հրապարակային խոսքում նա խոստացել է պահպանել իր նախորդի խաղաղության հաստատման արտաքին քաղաքականությունը և հետագայում զարգացնել Օմանի տնտեսությունը։

## Ծանոթագրություններ

Կատեգորիա:Արտաքին գործերի նախարարներ
Կատեգորիա:Իսլամական միապետներ
Կատեգորիա:Պետության գործող ղեկավարներ
Կատեգորիա:Քաղաքական գործիչներ
Կատեգորիա:Օքսֆորդի համալսարանի շրջանավարտներ
Սորեկ (արգելոց)

**Սորեկ**, արգելոց Իսրայելում։

Սորեկ ստալակտիտային քարանձավը հայտնաբերվել է 1968 թվականի մայիսին Հար Թուվ լեռան քարհանքում, որտեղ շինարարական խճաքար էր արդյունահանվում։ Ապարի հերթական պայթյունի ընթացքում փոքրիկ փոս է բացվել ստալակտիտային քարանձավի մեջ, որը մինչ այդ ելք չուներ մակերևույթ։ 1975 թվականին քարանձավին տրվել է արգելոցի կարգավիճակ։

Սորեկ քարանձավը գտնվում է Բեյթ Շեմեշի շրջանում՝ Հուդայի լեռների արևմտյան լանջին, Սորեկ գետից հարավ, Երուսաղեմից 10-15 րոպե հետիոտնային հեռավորության վրա։ Քարանձավի մուտքը գտնվում է ծովի մակարդակից 385 մ բարձրության վրա։

Արգելոցի տարածքը 180 դունամ (1800 ար) է։ Քարանձավի տարածքը կազմում է մոտ 4800 մ², ծավալը՝ մոտ 25 հազար մ³։ Նրա առավելագույն երկարությունը 91 մետր է, լայնությունը` մինչև 80 մետր, առաստաղի առավելագույն բարձրությունը` 15 մետր (միջինը 5,5 մետր)։ Օդի ջերմաստիճանն այստեղ կայուն է, 22&nbsp;°C ջերմաստիճան, խոնավությունը տատանվում է 92 % -ից մինչև 100 %։

Արգելոցը, որտեղ գտնվում է քարանձավը, կրում է Ավշալոմ անունը ի հիշատակ Ավշալոմ Շոհամի՝ զինվորի, որը զոհվել է «ուժերը հյուծելու համար պատերազմում»։ Քարանձավը սահմանակից է Հուդայի լեռներ ազգային պարկին և Սորեկ գետի արգելոցին։ Իսրայելի շրջակա միջավայրի պահպանության միության ճամփորդական բրոշյուրը խորհուրդ է տալիս այցելել արգելոց նոյեմբերից մայիս ամիսներն ընկած ժամանակահատվածում, երբ Ավշալոմի արգելոցի բուսականությունը կազմող արհեստական տնկված սոճիների հետ մեկտեղ ծաղկում են թփուտերը, որպեսզի հնարավոր լինի համատեղել այցը քարանձավ և շրջագայությունը շրջակայքում։

## Պատկերասրահ

Պատկեր:Panorama - view from Soreq cave.jpg|Տեսարան քարանձավի մուտքից
Պատկեր:Avshalom's Cave IMG 0991.JPG|Ելք քարանձավից
Պատկեր:Stalactites cave (4).JPG|Քարանձավի ներսը
Պատկեր:Grotte de Soreq, israel, Stalactite2.JPG|Էքսկուրսիա
Պատկեր:Romeo & Juliet of Soreq Cave.jpg|«Ռոմեո և Ջուլիետա»
Պատկեր:Interesting form of stalagmite.jpg|Ոչ սովորական ձևի ստալագմիտ
Պատկեր:Stalactite from inside.jpg|Կտրված սալակտիտ
Պատկեր:Soreq Cave 10.jpg|Ստալակտիտներ
Պատկեր:Soreq Cave 08.jpg|Ծալքեր
Պատկեր:Drapery of Soreq Cave.jpg|Ծալքեր
Պատկեր:Stalagnat of Sopeq cave.jpg|Ստալագնատ
Պատկեր:Sinter of Soreq Cave.jpg|Քարացած հոսքի տեսքով գոյացություններ
Պատկեր:-מערת אבשלום -מערת הנט-יפים.jpg|Սորեկի քարանձավ


## Տես նաև
* Ռոշ հա Նիկրա

## Ծանոթագրություններ

## Արտաքին հղումներ
* Брошюра Общества охраны окружающей среды Израиля
* Сталактитовая пещера Сорек в Израиле 

Կատեգորիա:Զբոսաշրջությունն Իսրայելում
Կատեգորիա:Իսրայելի տեսարժան վայրեր
Կատեգորիա:Իսրայելի քարանձավներ
Ջուլիա Վոլֆ

**Ջուլիա Վոլֆ** (, ), ժամանակակից ամերիկացի կոմպոզիտոր, որի ստեղծագործությունն իր ոճով բնորոշվում է որպես պոստմինիմալիստական։ Նրա երկերը արտացոլում են Ամերիկայի Միացյալ Նահանգների պատմության ու հասարակական կյանքի՝ լայն հետաքրքրություն ներկայացնող իրադարձություններ։ Ջուլիա Վոլֆը Նյու Յորքում գործող *Bang on a Can* կազմակերպության հիմնադիր անդամ է, կազմակերպություն, որն իր առաջնահերթ խնդիրն է համարում ժամանակակից երաժշտության ստեղծումն ու տարածումը։

Երգչախմբի ու երաժշտախմբի համար գրած *Anthracite Fields* կանտատի համար նա 2015 թվականին արժանացել է Պուլիցերյան մրցանակի, 2016-ին էլ՝ Մաք Արթուր հիմնադրամի սահմանած մրցանակներից մեկին, որը նախատեսված էր արտակարգ ինքնատիպություն և իր արվեստին առավելագույն նվիրվածություն դրսևորած հեղինակներին խրախուսելու համար։
## Կենսագրություն
Դեռ պատանեկան տարիքից Ջուլիան դաշնամուրի դասեր է առել, այնուհետև երաժշտական կրթությունը շարունակել Միչիգանի համալսարանում, որն ավարտել է 1982 թվականին՝ ստանալով երաժշտության և թատրոնի բակալավրի աստիճան։ Տեղափոխվել է Նյու Յորք, որտեղ ծանոթացել է կոմպոզիտորներ Մայքլ Գորդոնի և Դեյվիդ Լանգի հետ։ Վերջիններս, որ այդ ժամանակ դեռ սովորում էին Եյլի համալսարանի երաժշտական դպրոցում, համոզել են Ջուլիային՝ ընդունվելու այդ ուսումնական հաստատություն։ 1984 թվականին Վոլֆը դարձել է վերոհիշյալ երաժշտական դպրոցի դասախոս, կոմպոզիտոր Մարտին Բրեսնիկի ուսանողուհին։ 1986 թվականին ավարտել է Եյլի համալսարանը՝ ստանալով երաժշտության մագիստրոսի աստիճան, իսկ դրան հաջորդած տարում Գորդոնի ու Լանգի հետ հիմնադրել է *Bang on A Can*-ը։

2012 թվականին Փրինստոնի համալսարանում արժանացել է երաժշտական կոմպոզիցիայի գծով դոկտորի աստիճանի։ Հետագայում նրան կոմպոզիցիայի պրոֆեսորի կոչում է շնորհվել Մանհեթենի երաժշտական դպրոցում և Նյու Յորքի համալսարանի Շտայնհարդի անվան դպրոցում։
## Անձնական կյանք
1984 թվականին Ջուլիա Վոլֆն ամուսնացել է կոմպոզիտոր Մայքլ Գորդոնի հետ։ Ունեն երկու զավակ։ Բնակվում են Մանհեթենում։
## Ծանոթագրություններ

Կատեգորիա:Պուլիցերյան մրցանակակիրներ
Կատեգորիա:Փրինսթոնի համալսարանի շրջանավարտներ
Կատեգորիա:Եյլի համալսարանի շրջանավարտներ
Կատեգորիա:Ֆուլբրայթի կրթաթոշակակիրներ
Կատեգորիա:Միչիգանի համալսարանի շրջանավարտներ
Կատեգորիա:20-րդ դարի դասական կոմպոզիտորներ
Լուսնկա գիշերը Բոսֆորում

«**Լուսնկա գիշերը Բոսֆորում**» (), հայ ծովանկարիչ Հովհաննես Այվազովսկու նկարներից։ Այս ստեղծագործությունը հեղինակը վրձնել է 1894 թվականին։ Յուղաներկով կտավի չափերն են 49,7 × 76 կամ 49,7 × 75,8 սմ։

Այսօր «Լուսնկա գիշերը Բոսֆորում» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։

## Նկարագիր
«Լուսնկա գիշերը Բոսֆորում» ստեղծագործությունում ծովանկարիչ Հովհաննես Այվազովսկին պատկերել է Բոսֆորի նեղուցը։ Նեղուցով երթևեկում են առագաստանավեր ու նավակներ։ Կտավի կենտրոնում լուսինն է պատկերված։ Ծովափին նկարված են մարդիկ։ Ամենամեծ օբյեկտը Բալյան ընտանիքի կառուցած Օրթաքյոյ մզկիթն է։

## Պատմություն
Հովհաննես Այվազովսկին կտավը վրձնել է 1894 թվականին։ Այսօր «Լուսնկա գիշերը Բոսֆորում» նկարը ներկայացված է Ռուսաստանի մայրաքաղաք Մոսկվայի Տրետյակովյան պատկերասրահում։

## Ծանոթագրություններ

## Արտաքին հղումներ
* «Լուսնկա գիշերը Բոսֆորում» ստեղծագործությունը Տրետյակովյան պատկերասրահի կայքում 

Կատեգորիա:1894 նկարներ
Կատեգորիա:Բնանկարներ
Կատեգորիա:Բոսֆոր
Կատեգորիա:Հովհաննես Այվազովսկու նկարներ
Կատեգորիա:Տրետյակովյան պատկերասրահի նկարներ
Կարլ Էդուարդ Զախաու

**Կարլ Էդուարդ Զախաու** (, ), գերմանացի արևելագետ և մանկավարժ։

## Կենսագրություն
Կար Էդուարդ Զախաուն ծնվել է 1845 թվականի հուլիսի 20-ին Նոյմյունստերում։

1869-1876 թվականներին Վիեննայի համալսարանում եղել է սեմական լեզուների պրոֆեսոր, այնուհետև Բեռլինի համալսարանում նույն պաշտոնը։ Հրատարակել է «Almuàrab» (արաբական բառերի բառապաշար, Լայպցիգ,1867 թվական), «Theodori Mopsuesteni fragmenta Syriaca» (Լայպցիգ 1869 թվական), «Inedita Syriaca» (հունական գրողների սիրիերեն թարգմանությունը, Վիեննա,1870 թվական), «Chronologie orient. Völker» (արաբերենից, Լայպցիգ, 1878 թվական; անգլերենից, Լոնդոն 1879 թվական); «Syrisch-römisches Rechtsbuch aus dem V Jahrh.» (Լայպցիգ, 1880 թվական), «Ueber die Lage von Tigranocerta» (Բեռլին, 1880 թվական), «Reise in Syrien und Mesopotamien» (Լայպցիգ, 1883 թվական).

Պետերբուրգի գիտությունների ակադեմիայի (1888) և Բրիտանական ակադեմիայի թղթակից անդամ (1907)։

Կարլ Էդուարդ Զախաուն մահացել է 1930 թվականի սեպտեմբերի 17-ին, Բեռլին քաղաքում։

## Ծանոթագրություններ

## Գրականություն
* 

## Արտաքին հղումներ
* [Author Eduard Sachau](https://archive.org/search.php?query=((subject:%22Sachau,%20Eduard%22%20OR%20subject:%22Eduard%20Sachau%22%20OR%20creator:%22Sachau,%20Eduard%22%20OR%20creator:%22Eduard%20Sachau%22%20OR%20creator:%22Sachau,%20E.%22%20OR%20title:%22Eduard%20Sachau%22%20OR%20description:%22Sachau,%20Eduard%22%20OR%20description:%22Eduard%20Sachau%22)%20OR%20(%221845-1930%22%20AND%20Sachau))%20AND%20(-mediatype:software))

Կատեգորիա:Գերմանացի արևելագետներ
Կատեգորիա:Լայպցիգի համալսարանի շրջանավարտներ
Կատեգորիա:Գերմանացի լեզվաբաններ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:ԽՍՀՄ ԳԱ թղթակից անդամներ
Կատեգորիա:Բրիտանական ակադեմիայի թղթակից-անդամներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Գերմանացի բանասերներ
Կատեգորիա:Գերմանացի թարգմանիչներ
Կատեգորիա:Գերմանացի մանկավարժներ
Ալեսյա

**Ալեսյա**, իրական անունը՝ **Օլգա Անատոլևնա Յարմոլենկո** (, ), բելառուս էստրադային երգչուհի, «Սյաբրի» անսամբլի մեներգչուհի։

## Կենսագրություն
Ծնվել է «Սյաբրի» անսամբլի մեներգիչ և ղեկավար, երաժիշտ Անատոլյա Յարմոլենկոյի ընտանիքում։ Ալեսյան ունի եղբայր՝ Սվյատոսլավը և զարմուհի՝ Ուլյանը։

Իր կարիերան սկսել է «Ժաուրանաչկա» բելառուսերեն երգով։

2012 թվականին պարգևատրվել է Ֆրանցիսկա Սկորինի մեդալով։

## Անձնական կյանք
Առաջին ամուսինը եղել է կոմպոզիտոր Սերգեյ Լիպենը (ծնվել է 1969 թվականի մարտի 12-ին), եղել է իր պրոդյուսրը։ Միասին ապրել են 13 տարի։

Որդին՝ Անատոլը, 2009 թվականի «Մանկական Նոր ալիք» մրցույթի հանդիսատեսի համակրանքի մրցանակակիր է։

Երկրորդ ամուսինը (2011 թվականի նոյեմբերի 13-ից)՝ Լեոնիդ Մինեցը (ծնվել է 1971 թվականին) «ԲելՄուզտվ» երաժշտական հեռուստաալիքի սեփականատերն է, ունի հեռուստատեսային գովազդի վաճառքի բիզնես։

Որդին՝ Մակարը, ծնվել է 2016 թվականի հունիսին

## Սկավառակագրություն
* «Ալեսյա» (1995 թվական)
* «Մրցակցուհի» (1997 թվական)
* «Ալեսյայից Ալեսյա» (2000 թվական )
* «Ալեսյա» (2000 թվական)
* « Գլխավորի մասին» (2005 թվական)
* «Ալեսյա» (2008 թվական)
* «ԱԼԵՍՅԱ» ԴՎԴ (2008 թվական)

## Ծանոթագրություններ

## Արտաքին հղումներ
* Официальный сайт Алеси
* Официальный сайт ансамбля «Сябры»
* Президент «рассекретил» Алесю // «Комсомольская правда в Белоруссии», 30.11.2005

Կատեգորիա:21-րդ դարի երգիչներ և երգչուհիներ
Կատեգորիա:Բելառուս երաժիշտներ
Կատեգորիա:Բելառուս երգիչներ
Կատեգորիա:Բեմական կեղծանուններ
Կատեգորիա:Երաժիշտներ այբբենական կարգով
Rare

**Rare** (), ամերիկացի երգչուհի Սելենա Գոմեսի երրորդ ստուդիական ալբոմ։ Թողարկվել է 2020 թվականի հունվարի 10-ին Interscope Records լեյբլի ղեկավարությամբ։ «Lose You to Love Me» երգը թողարկվել է որպես լիդ-սինգլ 2019 թվականի հոկտեմբերի 23-ին և գլխավորել Billboard Hot 100 հիթ-շքերթը՝ դառնալով ԱՄՆ-ում թիվ մեկ սինգլը։ «Look At Her Now» երգը թողարկվել է որպես երկրորդ սինգլ հաջորդ օրը (հոկտեմբերի 24), ընդգրկվել է Rolling Stone Top 100-ի առաջին 20 հորիզոնականների մեջ և հասել 27-րդ հորիզոնականին Billboard Hot 100-ում։ Սելենան ասել է, որ այս ալբոմը իր երկրորդ աշխատանքն է Interscope Records-ի հետ, և դա իր օրագիրը վերջին մի քանի տարիների ընթացքում։

## Թեմատիկա
Հարցազրույց տալով Apple Music-ին իր առաջիկա «Rare» ստուդիական ալբոմի թեմայի վերաբերյալ, Գոմեսը խոստովանել է, որ երգի թրեք-լիստում բոլոր երգերը լավ են զուգակցվում միմյանց հետ և նրանցից յուրաքանչյուրը գտնվում է իր տեղում։

Սելենան հայտնվել է Ռայան Սիքրեսթի հետ ռադիոհաղորդման եթերում և պատմել նրան, որ նա ունի «միլիոն գաղափարներ և նրանցից յուրաքանչյուրը մնացածից ուժեղ է, և ավելի լավ է այն ամենից, ինչ նա արել է ավելի վաղ»։ Ավելի ուշ նա պատմել է Ջիմի Ֆելոնին երեկոյան շոուի ժամանակ, որ ալբոմը ներկայացվելու է «ուժեղ փոփի» ոճով, և որ նա փորձարկել է էլեկտրակիտառի հետ։ Նա նաև ասել է Ֆելոնին, որ իրեն «չորս տարի է պահանջվել, որպեսզի նույնիսկ այդ ալբոմի հետ միասին իր տեղում զգա»։

## Պրոմո
Առաջին անգամ ալբոմի անոնսը կայացել է Սելենայի Ինստագրամի պաշտոնական կայքէջում, որտեղ նա ցուցադրել է շապիկը և տեղադրել գլխավոր թրեքի մի մասը՝ նույն «Rare» անվանմամբ։

Սպասվող ալբոմի թողարկումը ուղեկցվել է «Lose You To Love Me» և «Look At Her Now» սինգլների թողարկմամբ։ Երկու սինգլների համար էլ տեսահոլովակներ են նկարահանվել։

2020 թվականի հունվարի 10–ին, ալբոմի թողարկումի հետ միասին «Rare» երգը դարձել է ալբոմի աջակցման համար երրորդ պաշտոնական սինգլ։ Նույնպես կայացել է տեսահոլովակի պրեմիերան։

## Կոմպոզիցիաների ցանկ
Թրեք լիստը և դրա նկարագրությունը ադապտացված են Apple Music–ից։

## Թողարկման պատմություն

## Ծանոթագրություններ

Կատեգորիա:2020 ալբոմներ
Կատեգորիա:Սելենա Գոմեսի ալբոմներ
Կատեգորիա:Ֆինիս Օ'Քոնելի պրոդյուսերավորած ալբոմներ
Պորտուգալիայի տոներ

Պորտուգալիայում նշվում են հետևյալ տոները․
[մինի|Լուիշ դի Կամոենսի հուշարձանը [Լիսաբոնում|alt=|266x266փքս]]
[մինի|Զատիկի տոնախմբությունը [2003|2003 թվականին]]
* Նոր Տարի – հունվարի 1,
* Կառնավալային երեքշաբթի (Մարդի Գրա) – փետրվար/մարտ, Մոխրոտ չորեքշաբթիի նախօրյակին, Մեծ պասի առաջին օրը,
* Ավագ Ուրբաթ – մարտ/ապրիլ, Ավագ շաբաթի ուրբաթ օրը,
* Ազատության օր – ապրիլի 25, 1974 թվականի հեղափոխության տարեդարձ,
* Աշխատանքի օր – մայիսի 1,
* Քրիստոսի մարմնի և արյան տոն – մայիս/հունիս, Զատիկից հետո ինններորդ հինգշաբթի,
* Պորտուգալիայի օր կամ Պորտուգալիայի, Կամոենսի և պորտուգալացիների օր () – հունիսի 10,
* Աստվածածնի վերափոխման տոն – օգոստոսի 15,
* Հանրապետության օր – հոկտեմբերի 5, 1910 թվականին Պորտուգալիայի ՀԱնրապետության հռչակման տարեդարձ,
* Բոլոր Սրբերի տոն – նոյեմբերի 1,
* Անկախության օր – դեկտեմբերի 1, 1640 թվականին Իսպանիայից անկախ Պորտուգալիայի հռչակման տարեդարձ,
* Մարիամ Աստվածածնի անարատ հղիության տոն – դեկտեմբերի 8
* Սուրբ ծնունդ – դեկտեմբերի 25

Բացի համազգային տոներից, Պորտուգալիայի ամեն մարզ ունի իր տեղական տոները։

## Չեղյալ հայտարարված տոներ 2013–2015 թվականներին
2012 թվականին Պեդրո Պասոս Կոելիոյի կոալիցիոն կառավարությունը վիճելի կերպով վերականգնեց չորս տոն՝ երկու քաղաքացիական տոներ (Հանրապետության օրը և Անկախության օրը) և երկու կրոնական տոներ (Քրիստոսի մարմնի և արյան տոն և բոլոր սրբերի տոն)։ Այդ արձակուրդը գործել է 2013 թվականից և ներկայացվել է որպես աշխատանքի արտադրողականության բարձրացման միջոց՝ 2011-2014 թվականներին Պորտուգալիային "Եռյակի" օգնության համատեքստում։ 2018 թվականին, կրոնական տոների կապակցությամբ, կատարվեցին հանրային քննարկումներ և վերագնահատում։ Այս արձակուրդները վերջնական վերականգնվել են 2016 թվականի հունվարին՝ Անտոնիո Կոստայի կառավարության կողմից։

## Ծանոթագրություններ

## Արտաքին հղումներ
* Religious Festivals in Madeira 2014
* Madeira Events 2014

Կատեգորիա:Ցանկեր:Պորտուգալիա
Կատեգորիա:Տոների ցանկեր ըստ երկրի
Անս վան Դեյք

**Աննա (Անս) վան Դեյք** (, ), հոլանդացի կոլաբորացիոնիստ, հրեուհի, որը Երկրորդ համաշխարհային պատերազմի տարիներին գերմանացիների ձեռքն է հանձել բազմաթիվ հրեաների։ Եղել է Նիդեռլանդների միակ կինը, որը թշնամու հետ համագործակցության համար դատապարտվել է մահապատժի։

## Կենսագրություն
Եղել է Արոն վան Դեյքի և Քեթի Բինի աղջիկը։ 1927 թվականին ամուսնացել է Բրեմ Կերիդոյի հետ։ Ամուսինները բաժանվել են 1935 թվականին։ Միասեռ կապի մեջ է մտել Միպ Ստոդել անունով կնոջ հետ և Ամստերդամում բացել «Էվանի տուն» անունը կրող կանացի գլխարկների խանութ։ Խանութը նացիստների կողմից փակվել է 1941 թվականին՝ հրեաների գույքի բռնազավթման ժամանակ։ Գերմանացիները հրեաներին արգելել են ունենալ սեփական բիզնեսը կամ աշխատել նպարեղենի խանութներում։ Միպ Ստոդելը 1942 թվականին փախել է Շվեյցարիա։

Վան Դեյքը ձերբակալվել է 1943 թվականին՝ Զատկի կիրակի օրը։ Նա ձերբակալվել է նացիստական հետախուզության աշխատակից Պիտեր Սհապի կողմից, որն աշխատում էր Ամստերդամի ոստիկանության հրեական հարցերով վարչությունում։ Նացիստական հետախուզության համար աշխատելու առաջարկն ընդունելուց հետո՝ ազատ է արձակվել։ Դիմադրության շարժման անդամի քողի տակ հրեաներին առաջարկել է ապաստարան գտնելու և կեղծ փաստաթղթեր պատրաստելու օգնություն։ Այդպիսով, 145 մարդիկ, այդ թվում նաև նրա հարազատ եղբայրը՝ Վան Դեյքը և նրա ընտանիքը, հանձնվել են նացիստների ձեռքը։ Նրա զոհերից 85-ը մահացել են համակենտրոնացման ճամբարներում։ Ընդհանուր առմամբ, վան Դեյքի խղճի վրա են 700 մարդկանց սպանությունները։ Որոշ վկաների կարծիքով հենց Աննա վան Դեյքն է նացիստներին ցույց տվել Աննա Ֆրանկի և նրա ընտանիքի թաքստոցը։

Պատերազմից հետո տեղափոխվել է Հաագա, որտեղ ձերբակալվել է 1945 թվականի հունիսի 20-ին։ Նրան 23 կետերով առաջադրվել է պետական դավաճանության մեղադրանք։ 1947 թվականի փետրվարի 24-ին Ամստերդամի հատուկ դատարանը անցել է վան Դեյքի գործի քննությանը։ Նա ընդունել է իրեն առաջադրված ամբողջ մեղքը՝ նշելով, որ գործել է սպանվելու մտքից վախենալու պատճառով։ Վան Դեյքը դիմել է համաներման, սակայն 1947 թվականի սեպտեմբերին Հատուկ համաներման դատարանը վերահաստատել է դատավճիռը։ Թագավորական համաներման խնդրանքը նույնպես մերժվել է։

1948 թվականի հունվարի 14-ին Աննա (Անս) վան Դեյքը մահապատժի է ենթարկվել։ Նրան գնդակահարել են Վեսպերկարսպել բնակավայրի (ներկայումս Բեյլմերմեր) Բեյլմեր ամրոցում։ Մահապատժի նախորդ գիշերը նա մկրտվել է և միացել Հռոմի Կաթոլիկ եկեղեցուն։

## Ծանոթագրություններ

## Գրականություն
* 
* 

## Արտաքին հղումներ
* Het Amsterdam van Anne Frank: Verraadster Ans van Dijk ter dood veroordeeld
* Geexecuteerd: Een Verraadster, Joods En Lesbisch

Կատեգորիա:Հրեա կոլաբորացիոնիստներ
Կատեգորիա:Նիդերլանդների հրեաներ
1,1"/75 Mark 1

** 1,1" Mark 1/1**, 28 մմ տրամաչափով մեխանիկական զենիթային թնդանոթ, որը 1930-ական թվականներին ստեղծել է ԱՄՆ ռազմածովային ուժերի սպառազինությունների բյուրոն։ Արտադրվել է քառատված սարքավորման տեսքով, ամերիկյան նավատորմը Երկրորդ համաշխարհային պատերազմի սկզբին այն կիրառել է որպես նավերի ՀՕՊ մոտ միջոց։ Հայտնի է ոչ պաշտոնական «Չիկագոյի դաշնամուր» անվամբ։ Թնդանոթի թերությունները, մասնավորապես անհուսալիությունը, ծանր քաշը և արկի համեմատաբար ոչ մեծ հարվածային գործունեությունը հանգեցրել են նրա փոխարինմանը շվեդական մշակմամբ 40 մմ «Բոֆորս» թնդանոթով, որը արտոնագրով արտադրվում էր ԱՄՆ-ում։

## Ստեղծման պատմություն
1920-թվականնեի վերջին սպառազինման ամերիկյան մասնագետները հանգում են սպառազինման մեջ գտնվող Բրաունինգ M2 գնդացրի փոխարեն նավերի ՀՕՊ մոտ նոր միջոցների մշակման անհրաժեշտության եզրակացությանը։ Ենթադրվում էր դրանք փոխարինել արկի ավելի մեծ հզորությամբ ավելի հեռահար ավտոմատ զենքով։ 28 մմ զենիթային ավտոմատների առաջին նմուշները փորձարկվել են 1930-ական թվականների սկզբին և 1934 թվականիին Պետական զենքի գործարանը զենքի արտադրության պատվերներ է ստացել։ Սակայն տեխնիկական հուսալիության հետ կապված խնդիրների պատճառով զենքերը սկսել են նավատորմ մտնել միայն 1940 թվականին։

Այս զենքերի անբավարարությունը հանգեցրել է դրանք նավատորմում օգտագործելու սահմանափակությանը։ Խոշոր նավերի վրա տեղադրվում էին 4-12 սարքավորում, Էսկադրային ականակիրներին՝ 1-2։ *1,1" Mark 1/1-ի* մարտական կիրառումը շատ հաջող չէր և այդ ժամանակ ԱՄՆ-ում սկսվում է «Բոսֆորի» զանգվածային արտադրությունը, որը «Չիկագոյի դաշնամուրին» գերազանցում էր բոլոր կողմերով, այս զենքները հետզհետե սկսվում են փոխվել։ Այնուամենայնիվ մի շարք փոքրատոննաժ նավերում մինչև պատերազմի վերջը դրանք կիրառվում էին։

Զենքը կրակում էր 416 գրամ (փամփուշտի ամբողջ զանգվածը 862 գրամ) զանգված ունեցող արկից, լուսածիրն այրվում էր մինչև 2750 մ։ Նշանառման արագությունները տատանվում էին վայրկյանում 24°-30° (տարբեր տեսակի մոդիֆիկացիաների համար)։

Գործնական արագաձգությունը վրիպումների և խափանումների պատճառով կազմում է 90 կրակ/վայրկյան։

## Ծանոթագրություններ

## Գրականություն

Կատեգորիա:Զենիթահրթիռային համալիրներ
Վալերի Երմոլով

**Վալերի Երմոլով** (, ), ռուս դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1973) և ԽՍՀՄ ԱԳՆ դիվանագիտական ակադեմիան (1984)։ Պատմական գիտությունների թեկնածու։ Տիրապետում է կորեերեն, անգլերեն և գերմաներեն լեզուներին։ 1973 թվականից զբաղվում է դիվանագիտական գործունեությամբ։

* 1974-1980 և 1985-1989 թվականներին՝ ԿԺԴՀ-ում ԽՍՀՄ դեսպանատան աշխատակից.
* 1993-1999 և 2006-2011 թվականներին՝ Ռուսաստանի գլխավոր հյուպատոս Բուսանում (Կորեայի Հանրապետություն)։
* 2011 թվականի հունիսից 2015 թվականի փետրվարը՝ ՌԴ ԱԳՆ կադրերի դեպարտամենտի փոխտնօրեն։
* 2015 թվականի փետրվարի 18-ից 2019 թվականի հոկտեմբերի 25-ը՝ Մալայզիայում Ռուսաստանի Դաշնության արտակարգ և լիազոր դեսպան։

Ամուսնացած է, ունի երկու դուստր։

## Դիվանագիտական աստիճան

* 2-րդ դասի արտակարգ և լիազոր դեսպան (1993 թվականի հոկտեմբերի 18)
* 1-ին դասի արտակարգ և լիազոր դեսպան (2015 թվականի փետրվարի 18)
* Արտակարգ և լիազոր դեսպան (2018 թվականի սեպտեմբերի 3)

## Ծանոթագրություններ

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Saudi Aramco

**Saudi Aramco** ( **'), ամբողջական անվանումը՝ **Saudi Arabian Oil Company** (նախկինում՝ **Arabian-American Oil Company**, **Արաբա-ամերիկյան նավթային ընկերություն'''), Սաուդյան Արաբիայի ազգային նավթային ընկերությունը։ Աշխարհի խոշորագույն նավթային ընկերությունը նավթի արդյունահանման ցուցանիշով և նավթային պաշարների մեծությամբ։ Ըստ Financial Times պարբերականի՝ 2006 թվականին աշխարհի խոշորագույն ընկերությունն է բիզնեսի արժեքով (781 մլրդ դոլար)։ 2018 թվականին Saudi Aramco ընկերությունը աշխարհում ռեկորդային շահույթ է ստացել՝ 111 մլրդ դոլար է, իսկ ընդհանուր հասույթի դեպքում՝ 355,9 մլրդ դոլար։

Կենտրոնակայանը գտնվում է Դահրանում։

## Պատմություն
Հիմնադրվել է 1933 թվականին՝ որպես ամերիկյան Standard Oil of California նավթային ընկերության հետ Սաուդյան Արաբիայի կառավարության կոնցեսիոն համաձայնագրի արդյունք։ Ընկերության նկատմամբ կառավարության լիակատար վերահսկողությունը ձեռք է բերվել 1980 թվականին նրա բաժնետոմսերի աստիճանական հետգնման միջոցով։ 1988 թվականի նոյեմբերին ընկերությունը փոխել է իր անվանումը Arabian American Oil Company-ից Saudi Arabian Oil Company-ի (կամ Saudi Aramco)՝ ժամանակակից անվանմամբ։

2012 թվականին ընկերության սերվերները ենթարկվել են հաքերային հարձակման, որի արդյունքում ընկերության սերվերները, որոնք ապահովում են այդ թվում Սաուդյան Արաբիայի բնակչության զգալի մասի ինտերնետ հասանելիությունը, մեկ շաբաթից ավելի ժամկետով անջատվել են։

2016 թվականի սկզբին ընկերությունը հայտարարել էր IPO ընթացակարգով ընկերության մի մասի հնարավոր մասնավորեցման պլանների մասին, ինչը, տարբեր գնահատականներով, թույլ կտար նրան դառնալ կապիտալիզացիայի գծով աշխարհի խոշորագույն ընկերություններից մեկը՝ առաջ անցնելով ամերիկյան Apple-ից։ Ընկերության մոտավոր արժեքը, նավթի անկախ վերլուծաբան Մոհամեդ Ալ Սաբբանի կարծիքով, որը նախկինում աշխատել է որպես Նավթի Սաուդյան նախարարության ավագ խորհրդական, կազմում է 10 տրլն ԱՄՆ դոլար։

2018 թվականին Սաուդյան Արաբիայում գազի և նավթի արդյունահանման Saudi Aramco-ի անժամկետ իրավունքները սահմանափակվել են 40 տարով։

## Ծանոթագրություններ

Կատեգորիա:1933 հիմնադրված ընկերություններ
Խղճահարություն

**Խղճահարություն**, անհարմարության զգացողության ձևերից մեկը, որը հաճախ ձեռք է բերում ներողամիտ կարեկցանքի տեսք։ Խղճահարության առարկան ընկալվում է որպես «թշվառ», այսինքն՝ նսեմացած իր դժբախտ վիճակում։ Թշվառ մարդը ներկայացնում է իրեն բողոքի միջոցով, որը դեպքերի ընթացքի կամ մեկ այլ արարածի կողմից պատճառված թերություն է։ Միևնույն ժամանակ խղճահարության բացակայությունը մարդուն դարձնում է «անխիղճ»`դաժան։ Այս դեպքում խղճահարությունը մոտ է գթասրտությանը։ Բայց երբեմն խղճահարության մեջ կարող է գերակշռել գերազանցության մղումը։ Խղճահարություն կարող է առաջանալ նաև կորցրած իրերի պատճառով։ Կարելի է խղճալ կորցրած ժամանակը, իրերը կամ մահացած արարածներին («Թռչունը խեղճ է»)։ Այստեղ խղճահարությունը մոտ է տխրությանը։

Միևնույն ժամանակ սեփական անձի հանդեպ ունեցած խղճահարությունը մեկնաբանվում է որպես բացասական զգացմունք, որը խանգարում է սեփական ինքնազարգացմանը։ Այս տեսանկյունից խղճահարությունը կոնսերվացնում է դժբախտ վիճակը և ընդունում է այն որպես օբյեկտիվ իրողություն։ Այս դեպքում խղճահարությունը մոտենում է թուլությունները ներող ներողամիտ սիրուն։

## Հոգեբանական կարծիքներ
Հոգեբանները պարզել են, որ խղճահարությունը առաջանում է վաղ մանկության ժամանակ։

խղճահարությունը ծառայում է որպես մի տեսակ կախարդական ժեստ, որը նպատակ ունի ցույց տալ, թե որքան մեղմ պետք է վերաբերվի մարդուն սեփական խիղճը։

## Պատկերասրահ

Պատկեր:Den Leichnam des Darius.jpg|մինի|Ալեքսանդրը ցավով տեսնում է, որ Դարիուսը մահացել է վերքերից
Պատկեր:Songs of Innocence and of Experience, copy L, 1795 (Yale Center for British Art) The Human Abstract.jpg|մինի|alt=|Մարդկային աբստրակցիա, Վիլյամ Բլեյքի «Անմեղության և փորձի երգեր» ժողովածուի բանաստեղծություն


## Ծանոթագրություններ

## Գրականություն
*  
* 

Կատեգորիա:Զգացմունքներ
Կատեգորիա:Էմոցիաներ
Կատեգորիա:Մոտիվացիա
Կատեգորիա:Սեր
Կատեգորիա:Քրիստոնեական առաքինություններ
Mary King’s Close

**Mary King’s Close** (), գետնի տակ գտնվող փողոց, որը գտնվում է Էդինբուրգի (Շոտլանդիա) կենտրոնական մասում գտնվող Թագավորական Մղոն փողոցների շարանում։

## Պատմություն
Փողոցն իր անունն ստացել է այս փողոցում մի քանի սեփականություն ունեցող փաստաբան Ալեքսանդր Քինգի դուստր տանտիրուհի Մերի Քինգի պատվին (? - 1644 թվականի սեպտեմբեր)։ Փողոցն առաջին անգամ հիշատակվել է 17-րդ դարի երկրորդ կեսին այդ անվան տակ, թեև ինքնին գոյություն է ունեցել նաև նախկինում (հայտնվել է 16-րդ դարի սկզբից ոչ ուշ)։ 18-րդ դարում՝ քաղաքային վարչության () նոր շենքի կառուցման ժամանակ, «Mary King’s Close»-ը դրան հարող մի քանի փողոցների հետ մասամբ ավերվել է, մասամբ էլ՝ որմնաշարվել և օգտագործվել որպես հիմք նոր շենքի համար։ Տարիներ շարունակ փողոցների համալիրը գործնականապես անհասանելի է եղել դրսից և վերածվել առասպելների ու քաղաքային լեգենդների փարթամ փնջի, որը հաճախ խիստ մռայլ էր։

21-րդ դարի սկզբին հնագետները բացահայտել են «City Chambers»-ի շենքի տակ գտնվող փողոցների համալիրը։ Փողոցների մնացորդները հետազոտվել, մաքրվել և թանգարան են դարձվել որոշ ժամանակ անց՝ 2003 թվականին, և բացվել է «The Real Mary King 's Close» թանգարանը (), որի ցուցադրության հիմքը դարձել են Մերի Քինգի փակուղու շենքում պահպանված իրերը։ Օգտագործելով իրական «դեկորացիաներ»՝ թանգարանն այցելուներին ծանոթացնում է 16-19-րդ դարերում Էդինբուրգի բնակիչների կյանքին։ Թանգարանը մեծ ժողովրդականություն է վայելում, օրինակ՝ բրիտանական հիմնական ճանապարհորդական կայքը՝ tripadvisor.co.uk, «The Real Mary King’s Close» թանգարանը ներառել է «Երեք օր Էդինբուրգում» () շարքում։

## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:2003 հիմնադրված թանգարաններ
Կատեգորիա:Էդինբուրգի թանգարաններ
Կատեգորիա:Էդինբուրգի փողոցներ
Կատեգորիա:Խորհրդավոր իրադարձություններ
Կատեգորիա:Շոտլանդիայի պատմություն
Կատեգորիա:Փողոցներ այբբենական կարգով
Կերկիրեի բյուզանդական թանգարան

**Կերկիրեի բյուզանդական թանգարան** (), հետբյուզանդական արվեստի թանգարան Հունաստանի Կերկիրա քաղաքում։

Թանգարանը տեղակայված է Անտիվունիոտիսայի Տիրամոր նախկին եկեղեցում, որը կառուցվել է 15-րդ դարի վերջին։ Եկեղեցու շենքը մասնավոր պատկանել է մի շարք Կորֆու հունական ընտանիքների, իսկ 1979 թվականին այն նահանգին նվիրաբերվեց հետբյուզանդական սրբապատկերների և եկեղեցական պարագաների հարուստ հավաքածուի հետ միասին, մասնավորապես, այստեղ թանգարան հիմնելու համար։ 1984 թվականին, անհրաժեշտ վերականգնումից հետո, եկեղեցին-թանգարանը բաց էր այցելուների համար։
Թանգարանի հավաքածուն պարունակում է բյուզանդական և հետբյուզանդական սրբապատկերների մի զգալի հավաքածու՝ ինչպես անհայտ, այնպես էլ հանրաճանաչ նկարիչների կողմից 15-19-րդ դարերում։ Զգալի արժեքը ներկայացնում են Էմանուել Լոմբարդոսի ստեղծագործության սրբապատկերները, ինչպես նաև Միխայիլ Դամասկինի, Էմանուել Զանեսի և Միխայիլ Ավրամիսի գլուխգործոցները։ Խորանի գործվածքները համարվում են ամենակարևոր ցուցանմուշներից մեկը որը բերվել էր Ռուսաստանից և նվիրաբերվել՝ Նիկեֆորոս Ֆեոտոկիի տաճարին։ Բյուզանդական թանգարանում կարելի է տեսնել պատերի որմնանկարներ (11-18 դարերի), որոնք հավաքվել են Կորֆու կղզու տարբեր տաճարներից։ Թանգարանում կան նաև եկեղեցու հիմնադիրների ընտանեկան մասունքներ, վաղ քրիստոնեական շրջանի քանդակներ, հին ավետարաններ, ձեռագրեր, հոգևորականների հագուստներ և այլն։

1994 թվականի հունիսին, վերականգնման աշխատանքների երկրորդ փուլի ավարտից հետո, եկեղեցի-թանգարանը վերականգնել է իր նախկին մեծությունը և այն վերաբացվել է այցելուների համար (լրացուցիչ աշխատանքներ կատարվել են նաև 1999–2000 թվականները)։

## Ծանոթագրություններ

Կատեգորիա:1984 հիմնադրումներ Հունաստանում
Կատեգորիա:1984 հիմնադրված թանգարաններ
Կատեգորիա:Հունաստանի թանգարաններ
Քաջերիգլուխ

**Քաջերիգլուխ**, *Գիջարակլիկ, Գիջերիկլուգ*, լեռ Տավուշի մարզում, Տավուշի լեռներում, Մովսեսգեղ գյուղից 1,5 կմ արևմուտք։ Բարձրությունը՝ 1171 մ։

## Ծանոթագրություններ

Կատեգորիա:Հայաստանի լեռներ
Կատեգորիա:Տավուշի մարզի լեռներ
Կոնստանտին Բրոմբերգ

**Կոնստանտին Լեոնիդովիչ Բրոմբերգ** (, ), խորհրդային կինոռեժիսոր, մանկական և երաժշտական ֆիլմերի հեղինակ, Ռուսաստանի Դաշնության արվեստի վաստակավոր գործիչ (1996), ԽՍՀՄ պետական մրցանակի դափնեկիր (1982)։

## Կենսագրություն
Ռուսաստանի Դաշնության արվեստի վաստակավոր գործիչ, ԽՍՀՄ պետական մրցանակի դափնեկիր Կոնստանտին Լեոնիդովիչ Բրոմբերգը ծնվել է 1939 թվականին Խարկովում։ 1958-1959 թվականներին աշխատել է «Նովոստի» մամուլի գործակալության թղթակից և Վորկուտայի հեռուստաստուդիայի ռեժիսոր։ 1965 թվականին Կոնստանտին Բրոմբերգն ավարտել է Մոսկվայի Գերասիմովի անվան կինեմատոգրաֆիայի պետական ինստիտուտի սցենարի ֆակուլտետը, որտեղ սովորել է Իոսիֆ Մանևիչի արվեստանոցում։ Այնուհետև աշխատել է որպես հեռուստատեսային ռեժիսոր։

Կոնստանտին Բրոմբերգը ստեղծել է Եվգենի Մռավինսկու, Հերբերտ ֆոն Կարայանի, Իվան Անդրոնիկովի մասին ֆիլմերի շարքեր։

1980-ական թվականներին համագործակցել է CNN-ի հետ։ Այնուհետև բնակվել է Դետրոյթում (Միացյալ Նահանգներ) և այլևս կինեմատոգրաֆով չի զբաղվել։

Մահացել է 2020 թվականի հունվարի 10-ին, Դետրոյթում։

## Ֆիլմագրություն
* 1968՝ «Կոլկա Պավլյուկովի երկար օրը» 
* 1973՝ «Նա իսկական շեփորահար էր» 
* 1975՝ «Ես առյուծ ունեմ» 
* 1979՝ «Էլեկտրոնիկի արկածները»
* 1982՝ «Հրաշագործները» 
* 1989՝ «Երալաշ» երգիծական կինոհանդես, թիվ 74, 75 և 76 թողարկումներ. «Ֆիրմային կերակրատեսակ», «Ուղիղ փոխանցում», «Ընտրություններ»

## Պարգևներ և կոչումներ
* 1982՝ ԽՍՀՄ պետական մրցանակի դափնեկիր «Էլեկտրոնիկի արկածները» ֆիլմի համար
* 1996՝ Ռուսաստանի Դաշնության արվեստի վաստակավոր գործիչ

## Ծանոթագրություններ

## Արտաքին հղումներ
* 

Կատեգորիա:21-րդ դարի կինոռեժիսորներ
Կատեգորիա:Անձինք այբբենական կարգով
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Խորհրդային կինոռեժիսորներ
Կատեգորիա:Ռուս կինոռեժիսորներ
Կատեգորիա:Ռուսաստանի Դաշնության արվեստի վաստակավոր գործիչներ
Կատեգորիա:ՎԳԻԿ-ի շրջանավարտներ
Անարժան ժառանգ

**Անարժան ժառանգ**, ըստ ընդհանուր իրավունքի՝ այն անձը, որը դատարանի որոշմամբ չունի ժառանգման իրավունք։ Հայաստանի Հանրապետության ներպետական օրենսդրության շրջանակներում անարժան ժառանգների սահմանումը տալիս է քաղաքացիական օրենսգրքի 70-րդ գլխի 1191-րդ հոդվածը՝ *«Անարժան ժառանգներին ժառանգությունից մեկուսացնելը»* վերտառությամբ։

Մասնավորապես, ՀՀ քաղաքացիական օրենսդրությունը նախատեսում է, որ ըստ կտակի և ըստ օրենքի ժառանգությունից մեկուսացվում են այն անձինք, ովքեր դիտավորյալ խոչընդոտել են ժառանգատուի վերջին կամքի իրականացմանը, դիտավորյալ կյանքից զրկել են ժառանգատուին կամ հնարավոր ժառանգներից որևէ մեկին կամ մահափորձ են կատարել նրանց կյանքի նկատմամբ։ Բացառություն են կազմում այն անձինք, որոնց նկատմամբ ժառանգատուն կտակը կազմել է մահափորձ կատարելուց հետո։ Անարժան ժառանգներին ժառանգությունից մեկուսացնելու համար հիմք են դատարանի` օրինական ուժի մեջ մտած դատավճիռը և (կամ) վճիռը, ուստի անձի ճանաչումը «անարժան ժառանգ» ճանաչվում է բացառապես դատական կարգով։

Հայաստանի Հանրապետության քաղաքացիական օրենսգրքի հոդված 1191-ի 3-րդ մասով՝ անարժան ժառանգներին ժառանգությունից մեկուսացնելու պահանջով դատարան դիմելու իրավունք ունեն այն անձինք, որոնց համար նման մեկուսացումն առաջացնում է ժառանգության հետ կապված գույքային հետևանքներ, մինչդեռ Ժառանգության մասին Ռուսաստանի Դաշնության օրենքը նախատեսում է, որ դատական հայց ներկայացնելու իրավասություն ունեն շահագրգիռ անձինք (առանց մասնավորեցման)։

## Տես նաև
* Ժառանգությունից հրաժարում

## Ծանոթագրություններ

Կատեգորիա:Ժառանգման իրավունք
Լա Լիգա 1958-59

## Մրցության ձևաչափ
Այս մրցաշրջանից դուրս մնալու փլեյ օֆֆ փուլը վերականգնվեց։ 13-րդ և 14-րդ հորիզոնականները զբաղեցրած ակումբները պետք է խաղային երկխաղյա փլեյ օֆֆ ընդդեմ Սեգունդա դիվիզիոնի երկու որակավորված խմբերի երկրորդ տեղը զբաղեցրած ակումբների դեմ։

## Ակումբներ և տեղագրություն

## Լիգայի աղյուսակ

## [[Պիչիչի մրցանակ]]

## Արտաքին հղումներ
* LFP վեբկայք
## Ծանոթագրություններ

Կատեգորիա:Լա Լիգայի մրցաշրջաններ
Կատեգորիա:1958 ֆուտբոլում
Կատեգորիա:1959 ֆուտբոլում
Ռոտորային-ֆրեզերային շարժիչ

**Ռոտորային-ֆրեզերային շարժիչ**, ձյան վրայով տեղաշարժվելու համար անվային շարժիչի հատուկ տարատեսակ, որը մշակվել է 1960-ականների սկզբին ԽՍՀՄ-ում՝ Գորկու ավտոմոբիլային գործարանում և աշխարհում չունի իր նմանը։ Սերիական մեքենաներում շարժիչը կիրառություն չի գտել։

Կառուցվածքային տեսանկյունից ռոտորա-ֆրեզերային շարժիչը մեծ տրամագծով սկավառակային ֆրեզների տեսքով նեղ մետաղական ռոտորների հավաքածու է, որոնցից յուրաքանչյուրը հատուկ դահուկների հետ միասին մոնտաժվում է ինքնագնաց մեքենայի (բարձր անցանելիության կամ անվավոր ամենագնաց) առաջատար կամուրջներից մեկի լիսեռին՝ սովորական անվադողով անիվի փոխարեն։ Ընդ որում, դահուկներ նվազեցնում են տրանսպորտային միջոցի ընդհանուր տեսակարար ճնշումը և նրան պահում ձյան կամ սառցաշերտի վրա, մինչդեռ ֆրեզները, որոնց ձևը կառչելու լավ հնարավորություն է տալիս, ձյան ծածկույթը կտրում են 30-50 սմ խորությամբ՝ հասնելով խիտ սառեցված գետնին և ապահովելով մեքենայի կայուն համընթաց շարժումն առանց անիվի տեղապտույտի։ Ռոտոր-ֆրեզերային շարժիչի կիրառումը մեքենաներին թույլ է տվել տեղաշարժվել այն վայրում, որտեղ չեն անցել նույնիսկ թրթուրավոր ամենագնացները։

Փորձարկումներն անցկացվել են ԳԱԶ-69 Բարձր անցանելիության ավտոմեքենայի հիմքի վրա մոնտաժված ռոտոր-ֆրեզերային շարժիչներով։

## Անալոգներ զանգվածային մշակույթում

Թեև զանգվածային մշակույթի ստեղծագործություններում ռոտորային-ֆրեզերային շարժիչի իրական կառուցվածքները չեն հանդիպում իրենց քիչ ճանաչելիության պատճառով, գիտական ֆանտաստիկայում որոշակի տարածում ունեն ամբողջովին հորինված ֆուտուրիստական մեքենաներ, որոնք շարժման համար օգտագործում են նման սկզբունք։ Այսպես, օրինակ, 2001 թվականի *Emperor: Battle for Dune* համակարգչային խաղում Հարքոննենների տան սպառազինության մեջ կա Buzzsaw թեթև մարտական մեքենա (, բառացիորեն «սկավառակի սղոց»). մեքենայի շարժիչը մի քանի մետր տրամագծով զանգվածային սկավառակային ֆրեզի տեսքով մի ռոտոր է, որը տեղադրված է կորպուսի կենտրոնում։

## Ծանոթագրություններ

## Գրականություն
*  *<small></small>*
* 

Կատեգորիա:1960-ականների հիմնադրումներ
Կատեգորիա:Տեխնիկա
Լիճ ծովի հատակին

**«Լիճ ծովի հատակին»** (), 1989 թվականի խորհրդային նկարված մուլտիպլիկացիոն ֆիլմ, «Ստորջրյա բերետներ» մուլտֆիլմերի շարքի սերիա։

## Սյուժե
Դելիֆինների մասին պատմող շարքի հերթական սերիան է։ Այս ֆիլմում Պավլովան, Տրիստանը, Հենրին ու Միքո անունով տղան օվկիանոսի հատակին գտնում են հնագույն խորհրդավոր քաղաքակրթության ժամանակաշրջանում կառուցված քաղաք։ Ստորջրյա քաղաքի հրաշքների բացահայտումը և հրակնատային ահաբեկչի հետ հանդիպումը կազմում են ֆիլմի սյուժեի հիմքը։ Հետագայում ընդգրկվել է «Ստորջրյա բերետներ» լիամետրաժ մուլտֆիլմի կազմում։

## Ստեղծողներ

## Մուլտֆիլմի մասին

80-ական թվականների վերջին սկսվել են փոփոխություններ երկրում, կինոյում և «Սոյուզմուլտֆիլմում»։ Վլադիմիր Տարասովը փորձել է ներգրավվել նոր իրականությունում՝ աշխատելով պատվախնդիր և այդ ժամանակի համար նոր նախագծի վրա՝ հատուկջոկատային դելֆինների մասին պատմող էքշն ժանրի սերիալի համատեղ բեմադրության վրա ամերիկյան ու խորհրդային ռազմաբազաների հետ համատեղ։ Սա եղել է առաջին ֆիլմը, որ պատմել է ոչ թե ռազմական բախման, այլ ռուս ու ամերիկացի «բերետների» զոինվորական եղբայրության մասին։ Տասնամյակների սահմանին շուկայական իրավիճակում ընդգրկվելու խորհրդային մուլտիպլիկացիայի այլ փորձերի նման այդ նախագիծը ևս շարունակություն չի ունեցել։ Չնայած «Հաջող մեկնարկի» (1989-1990) չորս սերիաները և նրանց հիման վրա ստեղծված «Ստորջրյա բերետներ» (1991) լիամետրաժ ֆիլմը էկրան են բարձրացել ու հազվադեպ հայտնվում են հեռուստաէկրաններին...

## Տես նաև
* «Ստորջրյա բերետներ»

## Ծանոթագրություններ

## Արտաքին հղումներ
* 

Կատեգորիա:1989 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Տադեուշ Կուշեբա

**Տադեուշ Կուշեբա** (), բանակի գեներալ Լեհաստանի երկրորդ հանրապետության ժամանակ։ Նա ծառայում էր որպես Լեհական բանակի գեներալ մայոր և ղեկավարում էր Պոզնանի բանակը 1939 թվականին գերմանացիների կողմից Լեհաստան ներխուժման ժամանակ։

## Կենսագրություն
Տադեուշ Կուշեբան ծնվել է Կրակովում, որը 1795 թվականից մտնում էր Ավստրո-Հունգարիայի կազմի մեջ։ Նրա հայրը Ավստրիական կայսերական բանակի կապիտան էր։ 1896 թվականին նա ընդունվել է երեխաների զինվորական դպրոց Ֆիշաուում, Վիներ Նոյշտադտի մոտ։ Նա ուսումը շարունակեց Հրանիցե քաղաքում։ Կուշեբան ավարտեց միջնակարգ կրթությունը 1903 թվականին։ Նա ավարտեց Մյոդլինգ զինվորական տեխնիկական ակադեմիան և ստացավ երկրորդ լեյտենանտի կոչում։ Բարձր առաջադիմության համար նրան հնարավորություն տրվեց ընտրել իր առաջին ծառայության վայրը։ Նա ընտրեց հայրենի Կրակովը, որտեղ անցկացրեց 1906 թվականից 1910 թվականները։ 1910 թվականին Կուշեբան շարունակեց իր զինվորական կրթությունը Վիեննայում` ուսանելով ինժեներություն և ստացավ լեյտենանտի կոչում 1911 թվականին։ 1913 թվականից 1914 թվականներին նա ծառայեց Սարաևոյում, որտեղ անմիջական ականատես եղավ Առաջին համաշխարհային պատերազմի բռնկման պատճառի` Սարաևոյի սպանությանը։

## Երկրորդ համաշխարհային պատերազմ
Լեհաստան ներխուժման ժամանակ 1939 թվականին գեներալ Կուշեբան ղեկավարում էր Պոզնանի բանակը, որը բաղկացած էր չորս հետևակային դիվիզիայից (14, 17, 25, 26) և երկու հեծելազորային բրիգադից (Վիելկոպոլսկա և Պոդոլսկա)։ Նա նախաձեռնեց Լեհերի հակահարձակումը Բզուրայի ճակատամարտում և ղեկավարեց Պոզնանի և Պոմորցի բանակները ճակատամարտի ընթացքում։ Ճակատամարտում պարտություն կրելով` նա նահանջեց Վարշավա, որտեղ դարձավ Վարշավայի բանակի հրամանատարի տեղակալ։ Գեներալ մայրոր Յուլիուշ Ռոմելի (Վարշավայի բանակի հրամանատար) թիկունքում նա սկսեց հանձնման բանակցություններ վարել գերմանական 8-րդ բանակի հետ։ Սեպտեմբերի 28-ին նա ստորագրեց հանձնման պաշտոնական փաստաթղթերը։

Վարշավայի պաշարումից հետո նա գերի ընկավ գերմանացիներին և պատերազմի մնացած մասն անցկացրեց որպես ռազմագերի համակենտրոնացման ճամբարներում (Հեհենշտեյն, Կյոնիշտայն և Օֆլագ VII-A Մարնաու)։ 1945 թվականի ապրիլին նա ազատ արձակվեց ամերիկյան զորքերի կողմից։ 
[thumb|Գեներալ Կուշեբան ժամանում է, որպեսզի քննարկի հանձնման գործողությունները Վերմախտի 8-րդ բանակի հրամանատար [Յոհաննես Բլասկովիցի հետ, 1939 թվական:]]

thumb|right|250px|Գեներալ Կուշեբան Վարշավայի կապիտուլացիայի ստորագրումից քիչ առաջ:

1945 թվականի ապրիլին նրան կանչեցին Լոնդոն, որտեղ առաջարկեցին արտաքսված կառավարության պաշտպանության նախարարի պաշտոնը, որից նա հրաժարվեց։

## Զինվորական կոչումներ
* Մայոր (1919)
* Լեյտենանտ գնդապետ (1920)
* Գնդապետ (1922)
* Բրիգադիւր գեներալ (1927)
* Գեներալ մայոր (1939)

## Վախճան
Գեներալ Կուշեբային հնարավորություն տրվեց վերադառնալ Լեհաստան։ Սակայն վատառողջ լինելու պատճառով նա ի վիճակի չէր ճանապարհորդել։ Գեներալ Կուշեբան մահացավ Լոնդոնում 1947 թվականի հունվարի 8-ին։ Նրա մահվան ստույգ պատճառը հայտնի չէ։

## Ծանոթագրություններ

Կատեգորիա:Լեհ գեներալներ
Կատեգորիա:Լեհ ռազմագերիներ
Կատեգորիա:Առաջին համաշխարհային պատերազմին մասնակցած լեհեր
Կատեգորիա:Երկրորդ համաշխարհային պատերազմին մասնակցած լեհ զինվորականներ
Կատեգորիա:Լեհ զինվորական սպաներ
Կատեգորիա:Լեհ հրապարակախոսներ
Կատեգորիա:Գեներալ-մայորներ